open-index/open-wikipedia-markdown huggingface dataset:
Ρίτσαρντ Μπράντραμ

Ο **Ρίτσαρντ Μπράντραμ**, αγγλ. Richard Brandram (5 Αυγούστου 1911 - 28 Μαρτίου 1994) ήταν ταγματάρχης του Βρετανικού Στρατού, που νυμφεύτηκε την Αικατερίνη πριγκίπισσα της Ελλάδας το 1947. Αυτή ήταν συγγενής με τις πιο πολλές βασιλικές οικογένειες της Ευρώπης. Ο Ρ. Μπράντραμ έλαβε τον Στρατιωτικό Σταυρό στη Βρετανία.

## Βιογραφία
Γεννήθηκε στο Μπέξιλ-ον-Ση (Bexhill-on-Sea), στο Σάσσεξ της Αγγλίας. Ο πατέρας του Ανδρέας ήταν επικεφαλής μίας ευγενούς οικογένειας γαιοκτημόνων και ίδρυσε τη Σχολή Μπίκλεϋ Παρκ (Bickley Park School) στο Κεντ, ενώ η μητέρα του Μωντ Κάμπμπελ Μπλέικερ (Maud Campbell Blaker) ήταν οικοκυρά.

Η Αικατερίνη πριγκίπισσα της Ελλάδας ήταν μέλος του Ερυθρού Σταυρού, όταν ξεκίνησε το 1939 ο Β΄ Π. Π. Το 1941 οι δυνάμεις του Άξονα κατέλαβαν την Ελλάδα και η Αικατερίνη με τον αδελφό της Παύλο διέφυγαν στη Νότιο Αφρική με το αεροπλάνο. Η Αικατερίνη εργάστηκε σε ένα νοσοκομείο του Κέιπ Τάουν ως νοσοκόμος ως το 1946. Τότε για να επιστρέψει στη Βρετανία, μετέβη στην Αίγυπτο και πήρε το πλοίο *RMS Ascania* των Γραμμών Cunard. Επάνω σε αυτό γνώρισε τον Ρ. Μπράντραμ, ταγματάρχη του Πυροβολικού και παίκτη του ράγκμπυ. Όταν έφθασαν στην Αγγλία, έπειτα από τρεις εβδομάδες μνηστεύθηκαν, αλλά η ανακοίνωση των αρραβώνων τους έγινε το 1947. Τρεις εβδομάδες πριν τον γάμο τους, την 1η Απριλίου, ο αδελφός της Γεώργιος Β΄ της Ελλάδας έπαθε καρδιακή προσβολή και απεβίωσε σύντομα, παρουσία της Αικατερίνης. Τον διαδέχθηκε ο Παύλος ως βασιλιάς, που τους πάντρεψε.

Στις 25 Αυγούστου 1947 ο 2ος εξάδελφος της Αικατερίνης, ο Γεώργιος ΣΤ΄ του Ηνωμένου Βασιλείου, της απένειμε τη θέση της κόρης δούκα, στη σειρά προτεραιότητας της Αυλής. Το ζεύγος έζησε στο Ήτον Σκουέαρ της Μπελγκράβια, στο κέντρο του Λονδίνου και έπειτα μετακόμισαν στο Κροφτ Κότατζ, στο Μάρλοου του Μπάκινγκχαμσαϊρ. Έπειτα από μακρά ασθένεια, ο Ρ. Μπράντραμ απεβίωσε το 1994, σε ηλικία 82 ετών.

## Οικογένεια
Νυμφεύτηκε στις 21 Απριλίου 1947 την Αικατερίνη πριγκίπισσα της Ελλάδας, κόρη του Κωνσταντίνου Α΄ βασιλιά της Ελλάδας και είχε τέκνο:
* (Ρίτσαρντ) Πωλ Τζωρτζ Άντριου γενν. 1 Απριλίου 1948, νυμφεύτηκε πρώτα στις 12 Φεβρουαρίου 1975 τη Jennifer Diane Steele (γενν. 23 Απριλίου 1951) και έχει τέκνα:
** Σοφί Έιλα γενν. 23 Ιανουαρίου 1981, παντρεύτηκε στις 11 Φεβρουαρίου 2017 τον Humphrey Voelcker και έχει τέκνο:
*** Μαξιμίλιαν Βάλτερ Voelcker γενν. 4 Φεβρουαρίου 2018.
** Νίκολας Τζωρτζ γενν. 23 Απριλίου 1982, παντρεύτηκε στις 10 Σεπτεμβρίου 2011 τη Katrina Johanne Marie Davis (γενν. 21 Μαρτίου 1978)· δεν έχουν τέκνα.
** Αλέξια Κάτριν γενν. 6 Δεκεμβρίου 1985, παντρεύτηκε στις 29 Απριλίου 2016 τον William John Palairet Hicks (γενν. 14 Αυγούστου 1983) και έχει τέκνο:
*** Τεοντόρα γενν. 6 Μαρτίου 2019.
:Ο (Ρίτσαρντ) Πωλ Τζωρτζ Άντριου έκανε δεύτερο γάμο στις 19 Σεπτεμβρίου 2009 με την Kate Moreton (γενν. 1954)· δεν έχουν αποκτήσει απογόνους.

## Παραπομπές


## Πηγές
* Ricardo Mateos Sainz de Medrano, The Family of the Queen Sofía, The Greek Dynasty, the House of Hannover and the Real Cousins of Europe, The Sphere of Books, Madrid, 2004,
* No. 39847". The London Gazette (Supplement). 8 May 1953. p. 2574.

Κατηγορία:Βρετανοί στρατιωτικοί
Μπαχτσεσεχίρ Κολέζι ΣΚ

Η **Μπαχτσεσεχίρ Κολέζι ΣΚ** (τουρκικά:*Bahçeşehir Koleji Spor Kulübü*), γνωστή και ως **Μπαχτσεσεχίρ Μπάσκετμπολ** (τουρκικά:*Bahçeşehir Basketbol*), είναι τουρκικός σύλλογος καλαθοσφαίρισης με έδρα την Κωνσταντινούπολη. Η ομάδα συμμετέχει στο Πρωτάθλημα Τουρκίας (BSL). Η Μπαχτσεσεχίρ έκανε το ντεμπούτο της στο BSL το 2018 και το ντεμπούτο της σε ευρωπαϊκή διοργάνωση το 2019. Το 2022 κατέκτησε τον πρώτο ευρωπαϊκό τίτλο της αυτόν του FIBA Europe Cup. 

Ο σύλλογος είναι μέρος του Μπαχτσεσεχίρ Κολέζι, ενός ιδιωτικού σχολείου με έδρα την Κωνσταντινούπολη. 

## Ιστορία
[δεξιά|μικρογραφία|200x200εσ| Η [Αρένα Τσαφεράγκα, η έδρα του συλλόγου. ]]
Τη σεζόν 2017-18, η Μπαχτσεσεχίρ έφτασε για πρώτη φορά στους τελικούς της 2η κατηγορίας. Στις 13 Ιουλίου 2018, έλαβε την κενή θέση στην πρώτη κατηγορία, μετά την απόσυρση της Εσκισεχίρ Μπάσκετ. Αυτό σήμαινε την πρώτη εμφάνιση του συλλόγου στην πρώτη κατηγορία. Τη σεζόν 2018-19, τερμάτισε 9η στο πρωτάθλημα. Τη σεζόν 2019-20, η Μπαχτσεσεχίρ συμμετείχε στην κανονική περίοδο του Europe Cup, η οποία ήταν η πρώτη ευρωπαϊκή συμμετοχή για την ομάδα. Τη σεζόν 2020-21, αγωνίστηκε στην ευρωπαϊκή διοργάνωση του Γιούροκαπ. Το 2022, αγωνίστηκε ξανά στο FIBA Europe Cup, κατακτώντας μάλιστα το τρόπαιο αφού νίκησε στους διπλούς τελικούς με συνολικό σκορ 162-143 την Ρέτζιο Εμίλια. 

## Διακρίσεις
**2η κατηγορία Τουρκίας** 

* 2η θέση (1): 2017-18 
**[[FIBA Europe Cup]]**

* Κυπελλούχος (1): 2021-22

## Παραπομπές


## Εξωτερικοί σύνδεσμοι
* Επίσημος ιστότοπος (στα τουρκικά) 

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2017
Ραμνή Χανίων

Η **Ραμνή** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Απέχει 29 χιλιόμετρα από τα Χανιά και είναι κτισμένη σε υψόμετρο 400 μ. Έχει διάσπαρτη ανάπτυξη, η οποία όμως είναι εντονότερη κατά μήκος της επαρχιακής οδού που διασχίζει το χωριό.

## Ιστορικά στοιχεία
Ο Φραντς Ζίμπερ πρότεινε ότι κατά την αρχαιότητα στην περιοχή βρισκόταν η πόλη Ραμνούς, λόγω της ομοιότητας του ονόματος. Άλλοι ιστορικοί, όπως ο Πωλ Φορ, τοποθέτησαν την Ραμνούντα κοντά στη μονή Χρυσοσκαλίτισσας. Ανάμεσα στα χωριά Ραμνή και Παϊδοχώρι έχουν βρεθεί λείψανα λαξευτού ελληνορωμαϊκού κυκλικού τάφου. Το χωριό δεν αναφέρεται στις ενετικές απογραφές στα τέλη του 16ου αιώνα, αλλά υπήρχε, καθώς αναφέρεται στο χρονικό του Αντόνιο Τριβάν, του 1645, ως *Ramni*. Κατά τους οθωμανικούς χρόνους το χωριό ήταν βακούφι. Αναφέρεται στο έργο *Κρητικά* του Μιχαήλ Χουρμούζη, το 1842.

Το 1881 ανήκε στον δήμο Φρε και σύμφωνα με την απογραφή είχε αμιγώς χριστιανικό πληθυσμό, με 270 κατοίκους. Στην απογραφή του 1900 είχε 247 κατοίκους και ανήκε στον ίδιο δήμο. Το 1920 αναφέρεται ως έδρα ομώνυμου αγροτικού δήμου.

Αναλυτικά η δημογραφική πορεία του χωριού σύμφωνα με τις απογραφές:

## Διοικητικά στοιχεία
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι μαζί με τους οικισμούς Κυριακοσέλλια και Χιλιομουδού αποτελούν την κοινότητα Ραμνής που υπάγεται στη δημοτική ενότητα Αρμένων του δήμου Αποκορώνου ενώ σύμφωνα με την απογραφή του 2011 έχει 103 κατοίκους.

*Δείτε: *'Κοινότητα Ραμνής**'

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Καμηλοπάρδαλη της Αγκόλας

Η **καμηλοπάρδαλη της Ανγκόλας**  (Giraffa giraffa angolensis) ή **καμηλοπάρδαλη της Ναμπίμπια** είναι υποείδος της καμηλοπάρδαλης το οποίο κατοικεί στις σαβάνες της βόρειας Ναμπίμπια, της νοτιοδυτικής Ζάμπιας, της Μποτσουάνας και της δυτικής Ζιμπάμπουε.

## Ταξινόμηση
Γενετικές μελέτες που έγιναν το 2009 υποστηρίζουν ότι οι πληθυσμοί που ζουν στην βόρεια έρημο της Ναμπίμπια και του εθνικού πάρκου Εθόσα κατάγονται από άλλα υποείδη.
Ωστόσο  μελέτες βασίζονται σε μιτοχονδριακό γενετικό υλικό δεν υποστηρίζουν την διαίρεση των δύο υποείδων, αλλά την αναγνώριση της καμηλοπάρδαλης της νοτίου Ζιμπάμπουε σαν καμηλοπάρδαλη της Ανγκόλας.
## Περιγραφή
Αυτό το υποείδος φέρει μεγάλες μαύρες κηλίδες οι οποίες έχουν και γωνιές. Ο λαιμός αυτών των καμηλοπαρδάλεων είναι μικρός συγκριτικά με άλλα υποείδη. Επιπλέον, αυτό το υποείδος φέρει λευκά αυτιά και πόδια.

Κατηγορία:Καμηλοπαρδαλίδες
Πεμόνια Χανίων

Τα **Πεμόνια** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Απέχουν 29 χιλιόμετρα από τα Χανιά και είναι κτισμένα σε υψόμετρο 210 μ. στους πρόποδες των Λευκών Ορέων. Η οικονομία του χωριού είναι κυρίως αγροτική, με καλλιέργειες ελιών και αμπελιών, ενώ υπάρχουν και δύο βιοτεχνίες κατασκευής επίπλων.

## Ιστορικά στοιχεία
Η αρχαιότερη μνεία στο χωριό γίνεται το 1536, με το όνομα *Pomogna*. Ο Φραντσέσκο Μπαρότσι το 1577 αναφέρει πέντε χωριά με το όνομα *Pamonia*, στην επαρχία Αποκορώνου, τα *Pamonia Gharigho*, *Pamonia Barbarigo,* *Pamonia Polani*, *Pamonia Barozzi* και *Pamonia Zane*. Στην ενετική απογραφή του 1583 από τον Καστροφύλακα αναφέρονται τα *Pomonia de Polani et Callafati*, με 144 κατοίκους, τα *Pomonia de Mr Anto Zangarol*, με 162 κατοίκους, τα *Pomonia de ma Zuana Barozzi*, με 389 κατοίκους, και τα *Pomonia de mr Francesco Pollani,* με 103 κατοίκους. Συνολικά σε αυτά τα χωριά κατοικούσαν 34 προνομιούχοι. Στην απογραφή του Φραντσέσκο Μπαζιλικάτα το 1630 αναφέρονται οι οικισμοί *Pomogna Zane*, *Pomogna Polani* και *Pomogna Barozzi*.

Στην αιγυπτιακή απογραφή του 1834 αναφέρεται ως Πεμόνια και σε αυτό κατοικούσαν 25 χριστιανικές και 10 μουσουλμανικές οικογένειες. Θεωρείται ότι η αυξημένη παρουσία μουσουλμάνων στο χωριό οφείλεται στο γεγονός ότι κάποιοι Βενετοί άρχοντες της περιοχής δεν ήθελαν να χάσουν την περιουσία τους και έτσι εξισλαμίστηκαν. Η προφορική παράδοση του χωριού αναφέρει ότι η συμπεριφορά τους ήταν ιδιαίτερα εριστική.

Το 1881 τα Πεμόνια ανήκαν στον δήμο Φρε και σύμφωνα με την απογραφή είχαν αμιγώς χριστιανικό πληθυσμό, με 367 κατοίκους. Στην απογραφή του 1900 είχε 453 κατοίκους και ανήκαν στον ίδιο δήμο. Το 1920 αναφέρεται ως έδρα ομώνυμου αγροτικού δήμου. Τα Πεμόνια το 1925 ορίστηκαν έδρα κοινότητας μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Φρε.

*Δείτε: *'Κοινότητα Πεμονίων**'

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Σε πλάτωμα λόφου εντός του χωριού βρίσκεται ο ναός του Αγίου Γεωργίου, στο εσωτερικό του οποίου σώζονται τοιχογραφίες. Κτήτορας του ναού αναφέρεται σε επιγραφή να είναι ο μοναχός Λαυρέντιος.

Στο χωριό επίσης υπάρχει και ο Ιερός Ναός Κοιμήσεως Θεοτόκου. Η εκκλησία γιορτάζει κάθε 15 Αυγούστου και συνήθως γίνεται 2ήμερο πανηγύρι στο χωριό.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Γραμμένη Δράμας

Η **Γραμμένη** Δράμας είναι πεδινό χωριό της Ανατολικής Μακεδονίας στην Περιφερειακή Ενότητα Δράμας και αποτελεί δημοτική ενότητα του Δήμου Προσοτσάνης. Βρίσκεται στα δυτικά του νομού, πολύ κοντά στις πηγές του Αγγίτη ποταμού και στο σπήλαιο του Αγγίτη (ή σπήλαιο του Μααρά), σε υψόμετρο 125 μέτρων. Η τοποθεσία του χωριού είναι πολύ κοντά στο όρος Φαλακρό προς βορρά, και προς δυσμάς στο Μενοίκιο όρος.  Οι μόνιμοι κάτοικοι του χωριού ανέρχονται σε 186 σύμφωνα με την απογραφή του 2021, από 320 το 2011. 

## Ιστορικά στοιχεία
Η παρουσία του ανθρώπου στην περιοχή της Γραμμένης καταγράφεται κατά τους ιστορικούς χρόνους, μια και ανασκαφές στο δημοτικό διαμέρισμα της Γραμμένης έφεραν στο φως αρχαίο οικισμό, ο οποίος χρονολογείται από την θρακική εποχή και επιβίωσε μέχρι τα ρωμαϊκά χρόνια. Στο Αρχαιολογικό Μουσείο Δράμας υπάρχει επιτύμβια στήλη, που βρέθηκε και η οποία περιγράφει τις στρατιωτικές επιτυχίες ενός Pωμαίου λεγεωνάριου με το όνομα Τιβέριος Κλαύδιος Μάξιμος, ο οποίος διακρίθηκε στον πόλεμο της Δακίας (2ος αιώνας).  

## Νεότερα χρόνια
Ο ενοριακός Ιερός Ναός Γεννήσεως της Θεοτόκου Γραμμένης χτίστηκε στην ίδια θέση με το παλαιό ναό. Ήταν μονόκλιτη βασιλική την οποία κατασκεύασε ο τοπικός μπέης για να εξυπηρετήσει τους χριστιανούς της περιοχής. Ο σημερινός ιερός ναός του χωριού χτίσθηκε μεταξύ 1965 και 1968. Στις 18 Αυγούστου του 1968 εγκαινιάστηκε από τον μητροπολίτη Ζιχνών και Νευροκοπίου Νικόδημο Βαλινδρά. Εφήμερος ήταν ο Κυριάκος Παυλίδης, ο οποίος και θεωρείται ο κτήτορας του Ιερού Ναού. Ήταν εφημέριος του ναού από το 1960 έως τις 8 Σεπτεμβρίου 1970. Το πανηγύρι του χωριού γιορτάζει την Γέννηση της Θεοτόκου και λαμβάνει χώρα στις 7-9 Σεπτεμβρίου. 

Στις αρχές του 20ου αιώνα κατασκευάστηκε λίγο έξω από το χωριό υδρόμυλος, που οι κάτοικοι αποκαλούσαν απλά «ο Μύλος» και εξυπηρετούσε τις αλεστικές ανάγκες των γύρω χωριών. Το χαρακτηριστικό του «Μύλου» ήταν και παραμένει ο μεγάλος γεροπλάτανος, που σήμερα μετρά μία περίμετρο 12 μέτρων και η φυλλωσιά του καλύπτει μία έκταση 1,5 στρεμμάτων περίπου. 

Οι κάτοικοι του χωριού ασχολούνται κυρίως με την γεωργία. Χαρακτηριστική καλλιέργεια της περιοχής Γραμμένης είναι η καλλιέργεια καπνού, ιδιαίτερα της ποικιλίας «μπασμάς».

## Φωτογραφίες

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Άννα των Βουρβόνων-Πάρμας

Η **Άννα** (γαλλ. *Anne*, 18 Σεπτεμβρίου 1923 - 1 Αυγούστου 2016) του Οίκου των Βουρβόνων-Πάρμας ήταν πριγκίπισσα των Βουρβόνων-Πάρμας και με τον γάμο της έγινε βασίλισσα της Ρουμανίας.

## Βιογραφία
Η *Άννα Αντωνία Φραγκίσκη Καρλόττα Ζίτα Μαργαρίτα* ήταν το δεύτερο παιδί και η μόνη κόρη του Ρενάτου των Βουρβόνων-Πάρμας και της Μαργαρίτας των Σλέσβιχ-Χόλσταϊν-Σόντερμπουργκ-Γκλύκσμπουργκ, κόρης του Βλαδίμηρου της Δανίας.

## Οικογένεια
Παντρεύτηκε το 1948 το Μιχαήλ της Ρουμανίας και είχε πέντε τέκνα:
* Μαργαρίτα (γενν. 1949), παντρεύτηκε το Ράντου της Ρουμανίας.
* Ελένη (γενν. 1950), παντρεύτηκε πρώτα το Ρόμπιν Μέντφορθ-Μιλλς και μετά τον Αλεξάντερ Νίξον ΜακΆτηρ.
* Ειρήνη (γενν. 1953), παντρεύτηκε πρώτα το Τζον Κρόιγκερ και μετά το Τζον Ουέσλεϋ Ουόκερ.
* Σοφία (γενν. 1957), παντρεύτηκε τον Αλαίν Μισέλ Μπιαρνεΐξ.
* Μαρία (γενν. 1964), παντρεύτηκε τον Καζιμίερζ Βιεσλάφ Μυστκόφσκι.

## Πρόγονοι

## Παραπομπές


## Πηγές
* Radu, Prince of Hohenzollern-Veringen, Anne of Romania: A War, an Exile, a Life, Bucharest: The Romanian Cultural Foundation Publishing House, Bucharest, 2002 ISBN 973-577-338-4. (A quasi-official biography by her son-in-law, originally published in Romanian as Un război, un exil, o viaţă, Bucharest, 2000).

Κατηγορία:Οίκος των Βουρβόνων-Πάρμας
Κατηγορία:Πριγκίπισσες των Βουρβόνων-Πάρμας
Κατηγορία:Βασίλισσες της Ρουμανίας (σύζυγοι βασιλέων)
Μαργαρίτα της Δανίας

Με το όνομα αυτό υπάρχουν τα εξής πρόσωπα:

* Μαργαρίτα Α΄ της Δανίας 1353-1412
* Μαργαρίτα της Δανίας, βασίλισσα της Σκωτίας 1456-1486
* Μαργαρίτα της Δανίας (1895-1992)
* Μαργαρίτα Β΄ της Δανίας γενν. 1940.
Καρολίνα Φελίτσιτας του Λάινινγκεν-Ντάγκσμπουργκ

Η **Καρολίνα Φιλικητάτη** (γερμ. *Caroline Felizitas*, 22 Μαΐου 1734 - 8 Μαΐου 1810) από τον Οίκο του Λάινινγκεν ήταν κόρη του Κόμη του Λάινινγκεν-Ντάγκσμπουργκ-Φάλκενμπουργκ και με τον γάμο της έγινε πριγκίπισσα του Νασσάου-Ούζινγκεν.

## Βιογραφία
Ήταν η πέμπτη κόρη του Χριστιανού Καρόλου Ράινχαρτ του Λάινινγκεν-Ντάγκσμπουργκ-Φάλκενμπουργκ και της Αικατερίνης Πολυξένης, κόρης του Γεωργίου Λουδοβίκου του Ζολμς-Ρόντελχαϊμ.

## Οικογένεια
Παντρεύτηκε το 1760 τον Κάρολο Γουλιέλμο του Νάσσαου-Ούζινγκεν και είχε τέκνα:
* Κάρολος Γουλιέλμος 1761-1763.
* Καρολίνα Πολυξένη 1762-1823, παντρεύτηκε τον Φρειδερικο της Έσσης-Κάσσελ.
* Λουίζα Ερριέττα Καρολίνα 1763-1845.
* γιος 1768.

## Παραπομπές


## Πηγές
* The Peerage

Κατηγορία:Γερμανίδες κόμισσες
Μπουρίτο

μικρογραφία|burrito
Το **μπουρίτο** είναι φαγητό που προέρχεται από το Μεξικό. Πρόκειται για μια τορτίγια από αλεύρι, που μέσα της περιέχει κιμά, μαρούλι, τυρί, σάλτσα και ξινή κρέμα. Βέβαια το μέγεθος και το περιεχόμενο της ποικίλλει.

## Ετυμολογία
Άγνωστος ο λόγος για τον οποίο ονομάστηκαν έτσι. Υπάρχουν ωστόσο πολλές θεωρίες για την προέλευση του ονόματος. Η πιο γνωστή αναφέρεται στην ομοιότητα του φαγητού με το φορτίο που κουβαλούν τα γαϊδούρια, καθώς η μετάφραση του από τα ισπανικά σημαίνει "μικρός γάιδαρος". Άλλη μία θεωρία είναι ότι ένας άνδρας, ονόματι Χουάν Μέντεζ, περιφερόταν στο Μεξικό μαζί με το γαϊδούρι του και πουλούσε τα μπουρίτο.

## Ιστορία
Κανείς δεν γνωρίζει πότε ακριβώς ανακαλύφθηκαν τα μπουρίτο. Λέγεται ότι οι αρχαίοι πολιτισμοί στο Μεξικό συνήθιζαν να τυλίγουν φασόλια και λαχανικά σε τορτίγιες από το 1500 π.Χ.. Το σύγχρονο μπουρίτο εμφανίστηκε από το 1895. Φτιάχνεται με τορτίγια, από καλαμποκάλευρο συνήθως, τα υλικά του ποικίλλουν ανάλογα με την χώρα στην οποία βρισκόμαστε. Ενδεικτικά ένα μπουρίτο μπορεί να περιέχει φασόλια, ρύζι, σάλτσα, κρεμμύδια, τυρί τσένταρ και βοδινό ή κοτόπουλο. Το μεγαλύτερο μπουρίτο που έχει καταγραφεί στην ιστορία ζύγιζε 5890 κιλά και χρειάστηκε πάνω από 9 ώρες για τη μέτρησή του και το τύλιγμά του.

## Τα μπουρίτο σε διάφορες περιοχές

### Αμερική
Στις Η.Π.Α. τα μπουρίτος αποτελούν ένα πολύ συνηθισμένο έδεσμα. Μάλιστα πρόκειται για ένα από τα τελευταία μεξικανικά φαγητά που μπορεί κανείς να βρει στην Αμερική. Η ιστορία τους ξεκινά τη δεκαετία του 1950. Συγκεκριμένα έφτασαν στην Αμερική λόγω κάποιων εργατών μεταναστών. Πολύ γρήγορα εξαπλώθηκε σε όλη την ήπειρο.

#### Σαν Φρανσίσκο
Σε αυτή την περιοχή μπορούμε να βρούμε το Mission burrito. Η συγκεκριμένη παραλλαγή εμφανίζεται τη δεκαετία του 1960 και του 1970. Πρόκειται για ένα μπουρίτο που φτιάχνεται σε ατμό και μέσα στην τορτίγια περιέχει μεξικάνικο ρύζι και τυρί, ολόκληρα φασόλια, ξινή κρέμα και κρεμμύδι.

#### Σαν Ντιέγκο
Στο Σαν Ντιέγκο υπάρχουν τα μπουρίτο της Καλιφόρνιας ("California burritos"). Αυτό το είδος μοιάζει με το Mission burrito, παρουσιάζει όμως διαφορά στο μέγεθος της πίτας, η οποία σε αυτή την περίπτωση περιέχει μάλιστα και περισσότερα υλικά.

### Ευρώπη
Στην Ευρώπη τα μπουρίτο έφτασαν πολύ αργότερα και έγιναν και σε αυτή την περίπτωση ιδιαίτερα δημοφιλή. Μάλιστα αναφέρεται ότι στην Μεγάλη Βρετανία τα Μεξικανικά εστιατόρια αυξήθηκαν κατά 71% τα τελευταία δύο χρόνια.

## Παραπομπές


Κατηγορία:Μεξικάνικη κουζίνα
Κατηγορία:Φαγητό δρόμου
Ηλιακή ενέργεια στην Κύπρο

[μικρογραφία|Ηλιακό δυναμικό των περιοχών της [Κύπρος|Κύπρου]]
Η **ηλιακή ενέργεια στην Κύπρο** είναι πιο διαθέσιμη από σχεδόν όλη την υπόλοιπη Ευρώπη. Ο στόχος που έχει θέσει η Κύπρος για την παραγωγή ενέργειας από ηλιακή ενέργεια (συμπεριλαμβανομένων των φωτοβολταϊκών και της συγκεντρωμένης ηλιακής ενέργειας) ανέρχεται στο 7% για το 2020, ένα από τα μεγαλύτερα ποσοστά στην Ευρωπαϊκή Ένωση. Η μόνη χώρα με στόχο μεγαλύτερο της Κύπρου είναι η Ισπανία (8%), ενώ συγκριτικά η Γερμανία έχει στόχο 7%, η Ελλάδα 5%, η Πορτογαλία 4% και η Μάλτα 1%.

Η ηλιακή θέρμανση είναι η χρήση της ηλιακής ενέργειας για σκοπούς θέρμανσης νερού ή του χώρου. Η ηλιακή θέρμανση κατά κεφαλή στη Κύπρο ήταν η υψηλότερη στην ΕΕ το 2010: 611 βατ ανά κάτοικο. Το 2010 η χωρητικότητα ηλιακής ενέργειας ήταν η χαμηλότερη στην ΕΕ, ωστόσο υπάρχει μεγάλο δυναμικό ανέλιξης της ηλιακής ενέργειας στην Κύπρο ως μια από τις σημαντικότερες πηγές ενέργειας.

## Παραπομπές

Κατηγορία:Ενέργεια στην Κύπρο
Τμήμα (βοτανική)

Στην βοτανική, το **τμήμα** (λατ.:**sectio**) ή **τομή** είναι δευτερεύουσα ταξινομική βαθμίδα κάτω από το γένος και πάνω από το είδος. Το υπογένος, αν είναι παρόν, είναι υψηλότερη βαθμίδα από το τμήμα, και η βαθμίδα της σειράς, αν είναι παρούσα, είναι κατώτερη βαθμίδα από το τμήμα. Τα τμήματα μπορούν να διαιρεθούν και σε υποτμήματα.

Συνήθως τα τμήματα χρησιμοποιούνται για να βοηθήσουν στην οργάνωση πολύ μεγάλων γενών, τα οποία μπορεί να έχουν εκατοντάδες είδη. Ένας βοτανολόγος ο οποίος θέλει να διαχωρίσει ομάδες ειδών μπορεί να προτιμήσει να δημιουργήσει μια ομάδα στη βαθμίδα του τμήματος ή σειράς για να αποφύγει να δημιουργήσει νέους συνδυασμούς, δηλαδή πολλά νέα διωνυμικά ονόματα για τα είδη που αναφέρονται.

## Παραπομπές


Κατηγορία:Βοτανική
Γενικές εκλογές της Νήσου Αναλήψεως (2019)

**Γενικές εκλογές** διεξήχθησαν στην Νήσο Αναλήψεως στις 26 Σεπτεμβρίου 2019 για την εκλογή των μελών του Νησιωτικού Συμβουλίου, έπειτα από τη διάλυση του προηγούμενου συμβουλίου, την 1η Σεπτεμβρίου. Επτά υποψήφιοι κατήλθαν για πέντε θέσεις συμβούλων.

## Εκλογικό σύστημα
Το Νησιωτικό Συμβούλιο αποτελείται από πέντε ή επτά αιρετούς συμβούλους, ανάλογα με τον αριθμό των υποψηφίων. Εάν οι υποψήφιοι είναι οκτώ και περισσότεροι, επτά μέλη πρέπει να εκλεγούν. Εάν είναι λιγότεροι από οκτώ υποψήφιοι, τότε εκλέγονται μόνο πέντε. Στις εκλογές του 2019 οι υποψήφιοι ήταν επτά, με αποτέλεσμα να εκλεγούν πέντε προκειμένου να πληρωθούν οι ισάριθμες έδρες.

Η θητεία των συμβούλων είναι τριετής και η εκλογή γίνεται με όρους του πλειοψηφικού συστήματος. Οι ψηφοφόροι μπορούσαν να ψηφίσουν μέχρι και πέντε υποψήφιους.

## Αποτελέσματα

## Παραπομπές


Κατηγορία:Εκλογές στην Νήσο Αναλήψεως
Νησος Αναληψεως
Κάρολος Λεοπόλδος του Σλίμπεν

Ο **Κάρολος Λεοπόλδος** (γερμανικά: *Karl Leopold Graf von Schlieben*, 3 Φεβρουαρίου 1723 - 18 Απριλίου 1788) από τον Οίκο του Σλίμπεν ήταν κόμης του Σλίμπεν (βρίσκεται στο Βρανδεμβούργο).
thumb|right|100px|Η Φρειδερίκη Αμαλία, κόρη του Καρόλου Λεοπόλδου, κόμη του Σλίμπεν.

## Βιογραφία
Ήταν γιος του Γεωργίου Αδάμ Γ΄, κόμη του Σλίμπεν (1688-1737) και της Aικατερίνης Δωροθέας, κόρης του Αλβέρτου Χριστόφορου Φινκ, κόμη του Φινκενσταϊν.

## Οικογένεια
Νυμφεύτηκε το 1747 τη Μαρία Ελεονόρα, κόρη του Αχασβήρου Ερνέστου, κόμη του Λέντορφ και είχε τέκνα:
* Μαρία Καρολίνα 1752-1832, παντρεύτηκε τον Φρειδερίκο Γουλιέλμο του Σλίμπεν
* Φρειδερίκη 1757-1827, παντρεύτηκε τον Φρειδερίκο Κάρολο Λουδοβίκο, δούκα του Σλέσβιχ-Χόλσταϊν-Σόντερμπουργκ-Μπεκ
** Φρειδερίκος Γουλιέλμος, δούκας του Σλέσβιχ-Χόλσταϊν-Σόντερμπουργκ-Γκλύξμπουργκ

## Παραπομπές


## Πηγές
* Burke's Guide to the Royal Family, σελ. 328

Κατηγορία:Κόμητες της Γερμανίας
Κατηγορία:Πρώσοι ευγενείς
Κατηγορία:Πρώσοι πολιτικοί
Γιώργος Καρανικολός

Ο **Γιώργος Θ. Καρανικολός** (1892-1950) ήταν Έλληνας ποιητής και μεταφραστής.

Ο Γιώργος Καρανικολός γεννήθηκε στον Πύργο Ηλείας και, αφού τελείωσε το εξατάξιο γυμνάσιο, έφυγε για τη Γερμανία. Εκεί παρέμεινε επί 15 χρόνια, σπουδάζοντας νομικά και πολιτικές επιστήμες, αλλά και μελετώντας μόνος του τη δυτικοευρωπαϊκή και ιδίως τη γερμανική λογοτεχνία. Επιστρέφοντας στην Ελλάδα το 1924, ο Καρανικολός εγκαταστάθηκε τελικώς στην Αθήνα, όπου συνεργάσθηκε στο *Εγκυκλοπαιδικό Λεξικό* του Ελευθερουδάκη, έγινε διευθυντής της εφημερίδας *Ελληνική Φωνή* και τελικώς σχολιαστής στην εφημερίδα *[[Το Βήμα]]*.

Ο Γιώργος Καρανικολός συνέθεσε πολλά ποιήματα και συνέγραψε φιλολογικές μελέτες. Σημαντικότερο ωστόσο είναι το μεταφραστικό του έργο, και ιδίως η αριστοτεχνική μετάφραση των απάντων του Γερμανού ποιητή Ράινερ Μαρία Ρίλκε, η οποία εκδόθηκε μετά τον πρόωρο θάνατο του Καρανικολού σε ηλικία 58 ετών. Μετέφρασε επίσης το θεατρικό έργο του Γκέοργκ Μπύχνερ *Ο θάνατος του Δαντών*, που ανέβηκε σε αυτή τη μετάφραση από το Εθνικό Θέατρο το 1974.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 15, σελ. 51

Κατηγορία:Έλληνες μεταφραστές
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Καρίνολα

Η **Καρίνολα** (*Carinola*) είναι μικρή πόλη και δήμος (*comune*) στην Καμπανία της Ιταλίας, και συγκεκριμένα στην Επαρχία της Καζέρτας. Η Καρίνολα βρίσκεται περίπου 45 χιλιόμετρα βορειοδυτικά της Νάπολης και περί τα 30 χιλιόμετρα βορειοδυτικά της πόλεως Καζέρτας, σε γεωγραφικές συντεταγμένες πλάτος 41°11΄ Βόρειο και μήκος 13°59΄ Ανατολικό.

Ο δήμος της Καρίνολα συνορεύει με τους εξής άλλους 4 δήμους: Φαλτσιάνο ντελ Μάσσικο, Φρανκολίζε, Σέσσα Αουρούνκα και Τεάνο.

## Ιστορία
Η πόλη Καρίνολα ιδρύθηκε υπό την ονομασία **Ουρμπάνα** (*Urbana*) από Πελασγούς που εκδιώχθηκαν από την Ελλάδα, στη διασταύρωση των οδών προς το Τεάνο και προς το Κασκάνο. Αργότερα έγινε πόλη των Ετρούσκων και αργότερα των Ρωμαίων.

Μετά τη διάλυση της Δυτικής Ρωμαϊκής Αυτοκρατορίας, η πόλη καταστράφηκε πρώτα από τους Βανδάλους του Γιζέριχου τον 5ο αιώνα και μετά από τους Σαρακηνούς το 750. Ξανακτίσθηκε όμως σχετικώς σύντομα ως η νεότερη Καρίνολα στους γειτονικούς λόφους, καθιστάμενη και έδρα επισκόπου το 1087.

## Βράβευση
Στις 8 Νοεμβρίου 2004 ο Πρόεδρος της Ιταλίας απένειμε στην πόλη Καρίνολα το «Αργυρό Μετάλλιο Πολεμικής Αρετής» ως αναγνώριση για τον ρόλο της κατά τον Β΄ Παγκόσμιο Πόλεμο.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 15

## Παραπομπές


Καρινολα
Καρινολα
Γιάννης Καραμήτσος

Ο **Γιάννης Καραμήτσος** (1923 – 18 Ιουνίου 2013) ήταν Έλληνας δημοσιογράφος, ποιητής και συγγραφέας, από τους πρώτους που ασχολήθηκαν στην Ελλάδα με το ναυτιλιακό ρεπορτάζ.

Ο Γιάννης Καραμήτσος γεννήθηκε στην Ύδρα, αλλά μεγάλωσε και έζησε στον Πειραιά. Μετά τις γυμνασιακές σπουδές του επιδόθηκε στη δημοσιογραφία. Με την ειδίκευσή του στα ελληνικά ναυτιλιακά θέματα, διετέλεσε κατά καιρούς στέλεχος πολλών ημερήσιων εφημερίδων, αλλά και περιοδικών. Μέλος της Ενώσεως Συντακτών, εκτός των άλλων ασχολιών του ήταν επί σειρά ετών αρχισυντάκτης στο μηνιαίο ναυτιλιακό και τουριστικό περιοδικό *Μέντωρ*.

Από την άλλη πλευρά, από τα νεανικά του χρόνια ο Καραμήτσος ασχολήθηκε με την ποίηση και την κριτική της. Δημοσίευσε στίχους και κριτικά σημειώματα σε περιοδικά και εφημερίδες. Το 1945 εξέδωσε και διεύθυνε ο ίδιος ένα βραχύβιο περιοδικό γραμμάτων και τεχνών, τη «Λογοτεχνία», με υψηλούς πνευματικούς στόχους. Ολιγογράφος ως ποιητής, ο Καραμήτσος ήταν προσηλωμένος στην ακρίβεια του λόγου του και παρουσίασε κατά διαστήματα, σε διάφορα λογοτεχνικά περιοδικά, μια σειρά ποιημάτων, που προκάλεσαν εντύπωση για τον προσωπικό τους τόνο και για την εκφραστική πρωτοτυπία τους.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 15, σσ. 47-48

Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Πανελλήνιο πρωτάθλημα επιτραπέζιας αντισφαίρισης ανδρών-γυναικών 1961

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 1961** ήταν η 5η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Στο πρωτάθλημα διεξήχθησαν τα αγωνίσματα απλό ανδρών, απλό γυναικών, διπλό ανδρών, διπλό γυναικών και διπλό μικτό. 

Ο Σπήλιος Γιαννακόπουλος του Παναθηναϊκού Α.Ο. και η Λουκία Σκριβάνου του Ολυμπιακού Σ.Φ.Π. αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


## Εξωτερικοί σύνδεσμοι
* Ελληνική Φίλαθλη Ομοσπονδία Επιτραπέζιας Αντισφαίρισης — Πρωταθλητές Ελλάδας — Απλό Ανδρών-Απλό Γυναικών (1948–2018) 

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 1961
Άγιος Νικόλαος Κορησού Καστοριάς

*Για συνώνυμους οικισμούς στην Ελλάδα δείτε το λήμμα: [[Άγιος Νικόλαος (τοπωνύμια Ελλάδας)]]*

Ο **Άγιος Νικόλαος** Κορησού είναι ορεινό χωριό στην Περιφερειακή Ενότητα Καστοριάς με υψόμετρο 820 μέτρα. Στο παρελθόν λεγόταν Τσιρίλοβο.

## Γεωγραφία - Ιστορία
Ο Άγιος Νικόλαος βρίσκεται προς τα όρια με την Περιφερειακή Ενότητα Κοζάνης σε απόσταση 20 χλμ. ανατολικά από την Καστοριά και 43 χλμ. δυτικά από την Πτολεμαΐδα. Είναι κτισμένος στις δυτικές πλαγιές του όρους Άσκιου (Σινιάτσικο) και απέχει περίπου 2 χλμ. ανατολικά από την Κορησό. Νοτιοδυτικά του χωριού είναι η Μονή Αγίου Νικολάου Τσιριλόβου που πιθανολογείται ότι κτίστηκε τον 17ο αιω. και συμμετείχε ενεργά στον Μακεδονικό Αγώνα. Η παλιά ονομασία του είναι *Τσιρίλοβο* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Κομανιτσόβου (Λιθιάς) που ανήκε στο νομό Φλωρίνης. Το 1955 με το ΦΕΚ 287Α - 10/10/1955 μετονομάστηκε σε Άγιος Νικόλαος. Σύμφωνα με το σχέδιο Καλλικράτης, μαζί με την Κορησό αποτελούν  την τοπική κοινότητα Κορησού που υπάγεται στη δημοτικής ενότητας Αγίων Αναργύρων του Δήμου Καστοριάς και σύμφωνα με την απογραφή 2011 έχει πληθυσμό 22 κατοίκους.
## Πληθυσμός

## Σημείωση
Στον νομό Καστοριάς υπάρχει ο συνώνυμος οικισμός Άγιος Νικόλαος Βογατσικού του Δήμου Ορεστίδος.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Δικαστική εξουσία

Η **δικαστική εξουσία** στην Ελλάδα διακρίνεται σε διοικητικά, πολιτικά (αστικά) και ποινικά δικαστήρια.

Στην ελληνική δικαιοσύνη υπάρχουν τρία ανώτατα δικαστήρια: το Ελεγκτικό Συνέδριο, το Συμβούλιο της Επικρατείας και ο Άρειος Πάγος. Τα δικαστήρια αποτελούνται από δικαστές, οι οποίοι έχουν αποφοιτήσει από την Εθνική Σχολή Δικαστικών Λειτουργών. Οι πρόεδροι και οι αντιπρόεδροι των τριών ανωτάτων δικαστηρίων επιλέγονται από το υπουργικό συμβούλιο μεταξύ των εν ενεργεία μελών του κάθε ανωτάτου δικαστηρίου.

Κατηγορία:Εξουσία
Κατηγορία:Συνταγματικό Δίκαιο
Πορειά Καστοριάς

Η **Ποριά** είναι ορεινό χωριό στην Περιφερειακή Ενότητα Καστοριάς με υψόμετρο 680 μέτρα. παλιά η ονομασία του χωριού ήταν Izglibe (σλάβικα)

## Γεωγραφία - Ιστορία
Η Ποριά βρίσκεται στο κέντρο του νομού και κοντά στη συμβολή του ποταμού Αλιάκμονα με τον παραπόταμό του Λαδοπόταμο. Απέχει 7,5 χλμ. ΝΔ. από την Καστοριά και γειτονεύει Α. με το Χιλιόδενδρο. Μέσα από το χωριό περνάει η επαρχιακή οδός Καστοριάς - Ομορφοκκλησιάς και σημαντικό του αξιοθέατο είναι η εκκλησία της Αγίας Παρασκευής που από το 1997 έχει χαρακτηριστεί ιστορικό διατηρητέο μνημείο. Πρόκειται για *"μονόχωρο ναό με νάρθηκα και τρίπλευρη αψίδα Ιερού. Είναι κατάγραφος εσωτερικά, με καλής ποιότητας λαϊκοβυζαντινές τοιχογραφίες του [[1835]], με στοιχεία μπαρόκ και υπογεγραμμένες από τον [[Αγιογράφος|αγιογράφο]] Αργύρη Μιχάλη. Το [[Εικονοστάσιο (τέμπλο)|τέμπλο]] είναι ξυλόγλυπτο, με τρίχρωμες παραστάσεις. Από τις φορητές εικόνες μόνο το Αποστολικό βρίσκεται in situ"*. Η παλιά ονομασία του χωριού είναι *Ίζγλιμπι* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Ζελήνης (Χιλιόδενδρο). Το 1926 με το ΦΕΚ 413Α - 22/11/1926 μετονομάστηκε σε *Ποριά* και το 1940 διορθώνεται σε Πορειά. Το 2018 με το ΦΕΚ 204Α - 06/12/2018 ορίζεται έδρα της νεοϊδρυθείσας τοπικής κοινότητας που υπάγεται στη δημοτική ενότητα Αγίας Τριάδας του Δήμου Καστοριάς και σύμφωνα με την απογραφή 2021 έχει πληθυσμό 419 κατοίκους.

## Παραπομπές

 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Γουίλ Χάτσερ

Ο **Γουίλιαμ «Γουίλ» Ντα Κορέαν Χάτσερ** (*William "Will" Da Corean Hatcher*, γενν. 8 Αυγούστου 1984) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για το Περιστέρι. 

## Επαγγελματική σταδιοδρομία
Η επαγγελματική σταδιοδρομία του Χάτσερ άρχισε το 2006. Υπέγραψε το πρώτο του συμβόλαιο με την Ντράγκονς Ρέντορφ της 2ης κατηγορίας Γερμανίας. Στη συνέχεια, έπαιξε στις ΚΣΟ Σιμπίου, ΜΚ Ντέτσιν, Κεραυνό Στροβόλου, Χάποελ Γκιλμπόα Γκαλίλ, ΠΑΟΚ, Λε Αβρ και Σπιρού Σαρλερουά. 

Στις 8 Οκτωβρίου 2015, υπέγραψε σύμβαση με την πρώην ομάδα του, τον ΠΑΟΚ. 

Την 1η Αυγούστου 2016, υπέγραψε μονοετές συμβόλαιο με την Παρτίζαν. 

Στις 11 Ιουνίου 2017, υπέγραψε με την ιταλική Ντίναμο Σάσαρι. 

Στις 6 Αυγούστου 2018, επέστρεψε για τρίτη φορά στον ΠΑΟΚ. 

Στις 22 Ιουλίου 2019, υπέγραψε μονοετές συμβόλαιο με το Περιστέρι.

## Προσωπική ζωή
Ο ξάδελφος του Χάτσερ, Τσάρλι Μπελ, έπαιξε επίσης κολεγιακή καλαθοσφαίριση στο Πολιτειακό Πανεπιστήμιο του Μίσιγκαν, με τους Μίσιγκαν Στέιτ Σπάρτανς και έπαιξε και στο ΝΒΑ, με τους Φοίνιξ Σανς, Ντάλας Μάβερικς, Μιλγουόκι Μπακς και Γκόλντεν Στέιτ Ουόριορς. 

## Παραπομπές


## Εξωτερικοί σύνδεσμοι
* Επίσημος ιστότοπος  
* Προφίλ στους Μαϊλαμι Ρέντχοκς 
* Προφίλ  στο draftexpress.com 
* Προφίλ στο eurobasket.com 
* Προφίλ στο eurocupbasketball.com 
* Προφίλ στο esake.gr 
* Προφίλ στο realgm.com 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές ρουμανικών συλλόγων
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές κυπριακών συλλόγων
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ΣΤΜ Λε Αβρ
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Σπιρού Σαρλεουά
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Ντίναμο Σάσαρι
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ηρακλή Θεσσαλονίκης
Καράνος Χανίων

Ο **Καράνος** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 27 χιλιόμετρα από τα Χανιά και είναι κτισμένος σε υψόμετρο 500 μέτρων. Κοντά στο χωριό βρίσκονται τα φαράγγια των Μποριανών και της Ραϊμιάς.

## Ιστορικά στοιχεία
Η παλαιότερη μνεία στο χωριό γίνεται σε έγγραφο του 1388, όπου αναφέρεται ως φέουδο του Danielis με την ονομασία *Acaranu*. Η ετυμολογία του ονόματος δεν είναι γνωστή. Σύμφωνα με μία άποψη προέρχεται την αρχαία λέξη κάρανος, η οποία αναφέρεται στον ανώτατο άρχοντα μιας περιοχής. Μια άλλη άποψη, η οποία διατυποώθηκε από τον Τωμαδάκη, ετυμολογεί το όνομα από το παλαιοσλαβικό karan, το οποίο εντάχθηκε στα ελληνικά κατά τον Μεσαίωνα με την έννοια του μετανοώντος μοναχού. Ο Στέργιος Σπανάκης επισημαίνει ότι ένας τέτοιος μοναχός μπορεί να ήταν ο πρώτος οικιστής του χωριού.

Το χωριό αναφέρεται από τον Φραντσέσκο Μπαρότσι το 1577 ως *Gauranu*, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως *Acaranu* με 178 κατοίκους, και 31 οφειλόμενες αγγαρίες. Kαι ο Φραντσέσκο Μπαζιλικάτα το 1630 αναφέρει το χωριό ως *Gauranu*. Στην αιγυπτιακή απογραφή του 1834 αναφέρεται ως *Kharanos* μαζί με άλλα χωριά της περιοχής των Λάκκων.

Το 1881 ανήκε στον δήμο Λάκκων και σύμφωνα με την απογραφή είχε 122 κατοίκους. Στην απογραφή εκείνη αναφέρεται ως Καράνου. Στην απογραφή του 1900 είχε 147 κατοίκους και υπαγόταν στον ίδιο δήμο. Το 1925 το χωριό προσαρτήθηκε στην τότε Κοινότητα Καρών, η οποία το 1984 μετονομάστηκε σε Κοινότητα Καράνου. Το 1971 προσαρτήθηκε στον Καράνο ο οικισμός Σκαφιδάκια. Η κοινότητα συνέχισε να υπάρχει μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων. Το 2011 έγινε πάλι κοινότητα του νέου δήμου Πλατανιά.

Δείτε επίσης: ***[[Κοινότητα Καράνου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο χωριό βρίσκονται οι παλιοί ναοί του Αγίου Δημητρίου και της Παναγίας της Μουσούραινας. Ο ναός του Αγίου Δημητρίου χρονολογείται από τους ενετικούς χρόνους και έχει υποστεί επεμβάσεις σε μεταγενέστερες εποχές. Στο εσωτερικό του σώζονται σε κακή κατάσταση τοιχογραφίες. Ο ναός της Παναγίας είναι επίσης μονόχωρος καμαρόσκεπος. Στο εσωτερικό του σώζονται τοιχογραφίες, όπως μια παράσταση του έφιππου αγίου Γεωργίου, καθώς και τμήμα επιγραφής.

Κάθε Ιούνιο στο χωριό διοργανώνεται γιορτή αγρότισσας και κερασιού. Επίσης στο χωριό διοργανώνεται πανηγύρι για τον εορτασμό του Γενέθλιου της Θεοτόκου.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Μπράιον Μπλέικ

Ο **Μπράιον Μπλέικ** (*Brayon Blake*, γενν. 5 Δεκεμβρίου 1995) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για το Περιστέρι. 

## Κολεγιακή σταδιοδρομία

## Επαγγελματική σταδιοδρομία

### Λέβεν Μπράουνσβαϊγκ
Ο Μπλέικ υπέγραψε με την Λέβεν Μπράουνσβαϊγκ του πρωταθλήματος Γερμανίας στις 19 Ιουλίου 2018. Στην πρώτη επαγγελματική του σεζόν, ο Μπλέικ είχε κατά μέσο όρο 9,1 πόντους, 4 ριμπάουντ και 1 ασίστ σε 37 αγώνες πρωταθλήματος. 

### Περιστέρι
Ο Μπλέικ υπέγραψε με το Περιστέρι της Α1 Εθνικής στις 18 Ιουλίου 2019. 

## Παραπομπές


## Εξωτερικοί σύνδεσμοι
* Bio στους Άινταχο Βάνταλς 
* Προφίλ στο RealGM 
* Προφίλ στο eurobasket.com 
* Προφίλ στο esake.gr 

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Λέβεν Μπράουνσβαϊγκ
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Αϊζάια Κάζινς

Ο **Αϊζάια Ντεβόντε Κάζινς** (*Isaiah Devonte Cousins*, γενν. στις 13 Μαρτίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για το Περιστέρι. 

## Κολεγιακή σταδιοδρομία

## Επαγγελματική σταδιοδρομία

### Ρένο Μπίγκχορνς (2016-2017)
Στις 23 Ιουνίου 2016, ο Κάζινς επιλέχθηκε από τους Σακραμέντο Κινγκς με την 59η συνολική επιλογή του NBA Ντραφτ 2016 και αργότερα εντάχθηκε στην ομάδα για το Σάμερ Λιγκ 2016. Στις 6 Σεπτεμβρίου, υπέγραψε με τους Κινγκς, αλλά αποδεσμεύτηκε στις 24 Οκτωβρίου μετά από δύο αγώνες προετοιμασίας. Επτά ημέρες αργότερα, αποκτήθηκε από τους Ρένο Μπίγκχορνς της D-League, τροφοδοτικής ομάδας των Κινγκς. 

### Σόλτ Λέικ Σίτι Σταρς (2017-2018)
Στις 19 Οκτωβρίου 2017, οι Σολτ Λέικ Σίτι Σταρς ανακοίνωσαν ότι είχαν αποκτήσει τα δικαιώματα επιστροφής του Κάζινς, μαζί με την 33η συνολική επιλογή στο Ντραφτ της G-League, με αντάλλαγμα την επιλογή του πρώτου γύρου (δεύτερη συνολικά) της ομάδας. 

### Σολέ Μπασκέτ (2018)
Στις 11 Απριλίου 2018, η Σολέ Μπασκέτ του πρωταθλήματος Γαλλίας ανακοίνωσε ότι είχε υπογράψει τον Κάζινς για την υπόλοιπη σεζόν. 

### Σόλτ Λέικ Σίτι Σταρς (2018-2019)
Στις 3 Οκτωβρίου 2018, ο Κάζινς υπέγραψε με τους Γιούτα Τζαζ. Μετά τη συμμετοχή του σε τρεις αγώνες προετοιμασίας, αποδεσμεύτηκε στις 14 Οκτωβρίου. Στη συνέχεια, προστέθηκε στο ρόστερ της τροφοδοτικής τους ομάδας στην G League, Σόλτ Λέικ Σίτι Σταρς. 

### Χάποελ Ιερουσαλήμ (2019-2020)
Στις 24 Ιουλίου 2019, ο Κάζινς υπέγραψε μονοετές συμβόλαιο με την Χάποελ Ιερουσαλήμ του πρωταθλήματος Ισραήλ. Την 1η Ιανουαρίου του 2020, αποχώρησε από την ομάδα, αφού είχε παίξει σε εννέα αγώνες του Μπάσκετμπολ Τσάμπιονς Λιγκ. 

### Περιστέρι (2020-σήμερα)
Την 1η Ιανουαρίου του 2020, ο Κάζινς υπέγραψε με το Περιστέρι για το υπόλοιπο της σεζόν. 

## Προσωπική ζωή
Είναι ο γιος της Λίζα Κάζινς και έχει πάρει πτυχίο στις ανθρώπινες σχέσεις. 

## Παραπομπές


## Εξωτερικοί σύνδεσμοι
* Bio στους Οκλαχόμα Σάνερς 
* Προφίλ στο RealGM 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Ρίνο Μπιγκχορνς
Κατηγορία:Καλαθοσφαιριστές D-League
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Σολτ Λέικ Σίτι Σταρς
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Βατόλακκος Χανίων

Ο **Βατόλακκος** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 15 χιλιόμετρα από τα Χανιά και είναι κτισμένος σε υψόμετρο 100 μ. στην κοιλάδα του ποταμού Κερίτη, και περιβάλλεται από πορτοκαλεώνα.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Vatolaco*, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως *Vattolaco* με 261 κατοίκους, 78 οφειλόμενες αγγαρίες και εννέα προνομιούχους. Ο Φραντσέσκο Μπαζιλικάτα το 1630 αναφέρει το χωριό ως *Vatholaco*. Στην αιγυπτιακή απογραφή του 1834, όπως τη διέσωσε ο Ρόμπερτ Πάσλεϊ, αναφέρεται ως *Vatolako*, με 50 χριστιανικές και 15 μουσουλμανικές οικογένειες.

Το 1881 ανήκε στον δήμο Λάκκων και σύμφωνα με την απογραφή είχε 512 χριστιανούς και 28 τούρκους κατοίκους. Στην απογραφή του 1900 είχε 668 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 ορίστηκε έδρα ομώνυμης κοινότητας η οποία υπήρχε μέχρι την Καποδιστριακή διοικητική διαίρεση το 1998, όταν εντάχθηκε στον τότε δήμο Μουσούρων. Το 2011 εντάχθηκε πάλι ως κοινότητα στον νέο δήμο Πλατανιά.

Δείτε επίσης: *[[Κοινότητα Βατολάκκου]]*

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στην κεντρική πλατεία του χωριού βρίσκεται ο δίκλιτος ναός των Αποστόλων Πέτρου και Παύλου και του Αγίου Χαραλάμπους, ο οποίος άρχισε να κτίζεται στον 18ο αιώνα. Το καμπαναριό του ναού, ύψους 22 μέτρων, κτίστηκε σε ανάμνηση των εγκλημάτων των Γερμανών κατά τη κατοχή, με δωρεά του Ευάγγελου Μαρκουλάκη. Επίσης στην πλατεία βρίσκεται το σχολείο του χωριού, το οποίο κτίστηκε τη δεκαετία του 1930. Στο χωριό λειτουργεί  Μουσείο Ελιάς και Λαδιού-Λαογραφική Συλλογή Δερμιτζάκη, το οποίο στεγάζεται στο παλιό ελαιοτριβείο του χωριού.

Κοντά στο χωριό έχει κτιστεί το φράγμα του Βαλσαμιώτη, ύψους 67 μέτρων από τη βάση, το οποίο μπορεί να συγκρατήσει 6 εκατομμύρια κυβικά μέτρα νερού.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Καμινάκι Λασιθίου

Το **Καμινάκι** είναι χωριό και έδρα ομώνυμης κοινότητας του δήμου Οροπεδίου Λασιθίου και της τέως Επαρχίας Λασιθίου στην περιφερειακή ενότητα Λασιθίου της Κρήτης.

Απέχει 46 χιλιόμετρα από τον Άγιο Νικόλαο και είναι κτισμένο σε υψόμετρο 870 μ.

## Ιστορικά στοιχεία
Το οροπέδιο Λασιθίου κατά τα πρώτα ενετικά χρόνια ήταν εστία αναβρασμού και έδρα συχνών επαναστάσεων εναντίον των Βενετών, με αποτέλεσμα οι Βενετοί το 1364 να αποφασίσουν να καταστρέψουν τα χωριά του οροπεδίου και να απαγορεύσουν την κατοίκηση σε αυτό. Το 1465 όμως αποφασίστηκε να αρχίσει πάλι η καλλιέργεια σιτηρών στο οροπέδιο, αρχίζοντας τότε η εποχική κατοίκηση του οροπεδίου κατά τη σπορά και τη συγκομιδή. Αυτοί οι προσωρινοί οικισμοί - μετόχια έγιναν με τον καιρό μόνιμοι οικισμοί. Ένα από αυτά τα μετόχια ήταν και το μετόχι Καμινάκι του Φάουρο, *Mettocchio Caminachi del Fauro* όπως αναφέρεται στην απογραφή του Καστροφύλακα το 1583, ο οποίος όμως δεν καταγράφει τον πληθυσμό του, λόγω της εποχιακής κατοίκησής του. Πιθανόν στο χωριό υπήρχε τότε σιδηρουργός (Φάουρο). Ο Φραντσέσκο Μπαζιλικάτα το αναφέρει και στη δική του απογραφή το 1630 ως *Caminachi di Lassithi*. Στην τουρκική απογραφή του 1671 είχε 20 χαράτσια.

Στην απογραφή η οποία διεξήχθη από τους Αιγυπτίους το 1834, το Καμινάκι είχε αμιγώς χριστιανικό πληθυσμό, με 30 οικογένειες να κατοικούν σε αυτό. Στην απογραφή του 1881 υπαγόταν στον δήμο Ψυχρού και σύμφωνα με την απογραφή είχε 314 χριστιανούς κατοίκους. Στην απογραφή του 1900 είχε 325 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1926 ορίστηκε έδρα της κοινότητας Καμινακίου, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Οροπεδίου Λασιθίου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Οροπεδίου Λασιθίου
Βάιμαρ (αποσαφήνιση)

Η γερμανική λέξη **Βάιμαρ** (γερμανικά: Weimar) αναφέρεται σε:

* Βάιμαρανερ, ράτσα σκύλου.
* Βαϊμάρη, πόλη της κεντρικής Γερμανίας.
Τεχνητή Λίμνη Ξυλιάτου

Η **Τεχνητή Λίμνη Ξυλιάτου** είναι τεχνητή λίμνη στην Επαρχία Λευκωσίας στην Κύπρο. Βρίσκεται εντός των διοικητικών ορίων της κοινότητας Ξυλιάτου.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε λιθόρριπτο φράγμα, η κατασκευή του οποίου ολοκληρώθηκε το 1982. Η τεχνητή λίμνη (ταμιευτήρας) λειτούργησε την ίδια χρονιά.

Η Τεχνητή Λίμνη Ξυλιάτου έχει χωρητικότητα 1,43 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από το ρυάκι Λαγουδερά, παραπόταμο του ποταμού Ελιάς. Η Τεχνητή Λίμνη Ξυλιάτου κατασκευάστηκε για να εξυπηρετεί αρδευτικούς σκοπούς, στα πλαίσια του Σχεδίου Αγροτικής Ανάπτυξης Πιτσιλιάς.

Η Τεχνητή Λίμνη Ξυλιάτου υπερχειλίζει σχεδόν κάθε χρόνο.

Η Τεχνητή Λίμνη Ξυλιάτου εμπλουτίζεται με διάφορα είδη ψαριών. Στην Τεχνητή Λίμνη Ξυλιάτου υπάρχουν τα εξής είδη ψαριών: λαβράκι, ηλιόψαρο, αστακός, κυπρίνος, κουνουπιέρης και κοκκινοφτέρα.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Τεχνητές λίμνες της Κύπρου
Κατηγορία:Ξυλιάτος
Ιωάχαζ (αποσαφήνιση)

Το όνομα Ιωάχαζ μπορεί να αναφέρεται σε:

* Ιωάχαζ, βασιλέας του Ιούδα και γιος του βασιλέα Ιωσία.
* Ιωάχαζ, βασιλέας της Σαμάρειας του Ισραήλ, γιος του Ιηού.
* Οχοζίας (ή Ιωάχαζ), βασιλέας του Ιούδα, γιος του Ιωράμ και της Γοθολίας.
Ιωάχαζ

Ο **Ιωάχαζ** (, ) είναι Βιβλικό πρόσωπο και ένας απο τους φερόμενους βασιλείς του Ιούδα. H βασιλεία του διήρκησε για τρείς μήνες κατά το έτος 609 π.Χ. Ήταν ο τέταρτος γιος του βασιλιά Ιωσία όπου, μετά τον θάνατό του, τον διαδέχθηκε αντί του μεγάλου του αδελφού. Παρ'όλα αυτά, μετά απο τρεις μήνες ο Φαραώ Νεχώ Β΄ της Αιγύπτου αιχμαλώτισε τον Βασιλιά Ιωάχαζ και έκανε βασιλιά τον 25χρονο αδελφό του, Ελιακείμ (αργότερα γνωστό ως Ιωακείμ). Το αρχικό του όνομα ήταν Σαλούμ. (Α' Παρ. 3,15)

## Υπόβαθρο
Την άνοιξη ή τις αρχές του καλοκαιριού του 609 π.Χ., ο Φαραώ Νεχώ Β' ξεκίνησε την πρώτη του εκστρατεία εναντίον της Βαβυλώνας, βοηθώντας τους Ασσύριους. Μετέφερε τις δυνάμεις του κατά μήκος της παραλιακής διαδρομής (oδὸν θαλάσσης) προς τη Συρία, κατά μήκος των χαμηλών οδών της Φιλιστίας και της Σαρών και προετοιμασμένος να διασχίσει την κορυφογραμμή των λόφων που κλείνουν στην κοιλάδα του Ιεζρεέλ στο νότο. Εκεί βρήκε ότι το πέρασμα του μπλοκαρίστηκε στη Μεγιδδώ από τον στρατό του βασιλείου του Ιούδα με επικεφαλής τον βασιλιά Ιωσία. Μετά από μια άγρια μάχη ο Ιωσίας σκοτώθηκε. Οι Ασσύριοι και οι σύμμαχοί τους οι Αιγύπτιοι πολέμησαν τους Βαβυλώνιους στη Χαρράν. Τα Βαβυλωνιακά Χρονικά χρονολογούν τη μάχη από τον μήνα Ταμούζ (Ιούλιος-Αύγουστος) εως τον Ελούλ (Αύγουστος-Σεπτέμβριος) του 609 π.Χ. Συνεπώς, ο Ιωσίας σκοτώθηκε τον μήνα Ταμούζ, του 609 π.Χ., ή τον προηγούμενο μήνα, όταν οι Αιγύπτιοι έφταναν στη Χαρράν. Οι χρονολογικοί παράγοντες που σχετίζονται με τον διάδοχό του περιορίζουν τον μήνα κατά τον οποίο σκοτώθηκε ο Ιωσίας και ο Ιωάχαζ ανέλαβε την εξουσία τον μήνα Ταμούζ.

## Βασιλεία
[250px|μικρογραφία|Σχεδιάγραμμα των χρόνων βασιλείας των τελευταίων [Μονάρχης|βασιλέων του Ιούδα και διάφορα γεγονότα που περιγράφονται στην Παλαιά Διαθήκη.]]
Ο Σαλούμ αν και ήταν δύο χρόνια μικρότερος από τον αδελφό του, τον Ελιακείμ, εξελέγη να διαδεχθεί τον πατέρα του στο θρόνο σε ηλικία είκοσι τριών ετών, με το όνομα Ιωάχαζ. Το γεγονός αυτό επιβεβαιώνει τη δημοτικότητα του νεαρού, και πιθανώς και των πολιτικών του ευθυνών οι οποίες ήταν σύμφωνες με εκείνες του πατέρα του. Ο ίδιος βασίλευσε μόνο τρεις μήνες, πριν εξοριστεί από τον Αιγύπτιο Φαραώ Νεχώ Β' και μετατραπεί σε αιχμάλωτος των Αιγυπτίων.

Παραβίασε τις μεταρρυθμίσεις του πατέρα του Ιωσία.

Τόσο ο Ουίλλιαμ Φ. Όλμπραϊτ όσο και ο Ε. Π. Θιλ, χρονολογούν την βασιλεία του από το 609 π.Χ., θεωρόντας ότι γεννήθηκε το 633/632 π.Χ.

Μετά την βασιλεία του αδελφού του, Ιωακείμ, ο Νεχώ Β' έφερε τον Ιωάχαζ πίσω απο την εξορία και τον μετέτρεψε σε σκλάβο της Αιγύπτου όπου και πέθανε λίγο αργότερα.

## Δείτε επίσης

* Βασίλειο του Ιούδα
* Οχοζίας του Ιούδα
* Σαούλ

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Πρόσωπα της Εβραϊκής Βίβλου
Λάρι Σάνγκερ

Ο **Λώρενς Μαρκ Σάνγκερ** (γεννήθηκε στις 16 Ιουλίου 1968) είναι Αμερικανός προγραμματιστής του διαδικτύου και συνιδρητής της Βικιπαίδειας. Ο Σάνγκερ επινόησε το όνομα και έγραψε σημαντικό μέρος της αρχικής πολιτικής της Βικιπαίδειας. Ο Σάνγκερ έχει αρθρογραφήσει σε εκπαιδευτικές ιστοσελίδες όπως τη Nupedia, το Citizendium, την Everipedia και την Encyclosphere. 

Ενώ σπούδαζε στο κολέγιο, ο Σάνγκερ άρχισε να ενδιαφέρεται για τη χρήση του διαδικτύου για εκπαιδευτικούς σκοπούς και εντάχθηκε στην διαδικτυακή εγκυκλοπαίδεια Nupedia ως αρχισυντάκτης στο 2000. Απογοητευμένος με την αργή πρόοδο της Nupedia, ο Σάνγκερ, πρότεινε τη δημιουργία ενός βίκι στο οποίο θα εισάγονταν λήμματα και θα δημοσιεύονταν με την διαδικασία αναθεώρησης από ομοτίμους της Nupedia. Αυτή η ιδέα οδήγησε στην ίδρυση της Βικιπαίδειας. Ο Σάνγκερ υπηρέτησε ως ηγέτης της Βικιπαιδικής κοινότητας στα πρώτα της στάδια, αλλά απογοητευόταν όλο και περισσότερο και το εγκατέλειψε το 2002.

Από τότε που ο Σάνγκερ έφυγε από την Βικιπαίδεια έχει γίνει κριτικός της Βικιπαίδειας, υποστηρίζοντας ότι παρά την αξία της, η Βικιπαίδεια δεν διαθέτει αξιοπιστία λόγω έλλειψης σεβασμού όσον αφορά την τεχνογνωσία και την εξουσία. Ίδρυσε το Citizendium το 2006 για να ανταγωνιστεί τη Βικιπαίδεια. Η θέση του Σάνγκερ ως συνιδρυτή της Βικιπαίδειας έχει αμφισβητηθεί από τον συνιδρυτή της Βικιπαίδειας Τζίμι Γουέιλς, αλλά είναι γενικά αποδεκτός ως συνιδρυτής.

Εκτός από το Διαδίκτυο, τα ενδιαφέροντα του Σάνγκερ επιεκντρώνονται στην φιλοσοφία—ιδίως στην επιστημολογία, τη πρώιμη σύγχρονη φιλοσοφία και την ηθική. Δίδαξε φιλοσοφία στο Πανεπιστήμιο του Οχάιο.

## Παραπομπές


Κατηγορία:Επιστημολόγοι
Κατηγορία:Αμερικανοί παιδαγωγοί